નવસારી: શહેરના તમામ ઘરો, મિલકતોને અહીંની નગરપાલિકા સૂકો અને ભીનો કચરો અલગ-અલગ આપવા માટે બે ડસ્ટબીનો આપશે અને જેના થકી પ્રાપ્ત થયેલ ભીના કચરાને પ્રોસેસ કરી ખાતર વગેરે બનાવી ઉપયોગમાં લેવામાં આવશે. આ અપાયેલ બે ડસ્ટબીનો ઉપર ‘સૂકો’ અને ‘ભીનો કચરો’ એમ લખાયું હોય તે રીતે અલગ અલગ કચરાનું વર્ગીકરણ ઘરેથી જ કરી પાલિકાનાં વાહનોમાં આપવાનું રહેશે. આખા શહેરોમાંથી વર્ગીકરણ કરી મેળવાયેલા સૂકો અને ભીનો કચરો પાલિકા કચરાની ડમ્પીંગ સાઇટે લઇ જશે. ત્યાં ભીના કચરાને પ્રોસેસીંગ યુનિટમાં નાંખી ખાતર વગેરે બનાવવાની પ્રક્રિયા હાથ ધરાશે.